NACRT

Na osnovu člana 15. stav (1) Zakona o Upravi za indirektno oporezivanje ("Službeni glasnik BiH", broj 89/05), člana 61. stav (2) i 99. stav (3) Zakona o upravi ("Službeni glasnik BiH", broj 32/02, 102/09 i 72/17), odredbi Pravilnika o akciznim markicama za duhanske prerađevine, alkoholna pića, voćnu prirodnu rakiju, kafu i vino ("Službeni glasnik BiH", broj: 50/09, 74/14 i ......) Direktor Uprave za indirektno-neizravno oporezivanje, d o n o s i:

UPUTSTVO

O IZMJENAMA UPUTSTVA O POSTUPKU PODNOŠENJA ZAHTJEVA ZA ŠTAMPANJE, IZDAVANJE I NAPLATU AKCIZNIH MARKICA

1. U Uputstvu o postupku podnošenja zahtjeva za štampanje, izdavanje i naplatu akciznih markica broj: 01-02-2-1629/09 od 7.7.2009. godine, 02-2-1629-4/09 od 16.12.2009. godine, 02-2-2785/10 od 16.12.2010. godine, 02-2-2326/11 od 01.12.2011. godine, 02-2-2372/12 od 03.12.2012. godine, 02-2-2486/13 od 09.12.2013. godine, 02-2-2104/14 od 30.07.2014. godine, 02-2-2104-3/14 od 09.12.2014. godine, 02-2-2204/15 od 16.12.2015. godine, 01-02-2-1997/16 od 28.11.2016. godine, 01-02-2-2368/17 od 22.12.2017. godine, 01-02-2-2176/18 od 20.11.2018. godine, 01-02-2-2176-2/18 od 29.11.2018. godine, 01-02-2-2465/19 od 26.12.2019. godine, 01-02-2-2646/20 od 25.12.2020. godine i 01-02-2-2596/21 od 14.12.2021. godine (u daljem tekstu “Uputstvo”), tačka 20. se mijenja i glasi:

 „20. Zahtjev za izdavanje akciznih markica regionalnom trezoru porezni obveznik podnosi najmanje dva dana prije preuzimanja markica.“

1. Tačka 21. Uputstva mijenja se i glasi:

 „21. Za svaku količinu izdatih akciznih markica trezori u regionalnim centrima, obvezniku prilikom preuzimanja akciznih markica izdaju i otpremnicu o izdatim markicama. Otpremnica mora sadržavati: naziv,sjedište, identifikacioni broj i broj žiro računa poreskog obveznika, evidencioni broj za obveznike akcize na kafu, broj i datum izdavanja otpremnice, broj izdatih markica po vrstama, slovnu oznaku serije i serijski broj izdatih markica, a za duhanske prerađevine i MPC; vrstu količinu, naziv proizvođača i zemlju porijekla duhanskih prerađevina i alkoholna pića, voćne prirodne rakije, vina i kafe za koje se markice izdaju; iznos akcize na duhanske prerađevine po preuzetim akciznim markicama za duhanske proizvode; obračunati iznos akcize na preuzete akcizne markice; potpis izdavaoca ovjeren pečatom; potpis poreznog obveznika, odnosno ime i prezime i broj lične karte lica koje je preuzelo markice.

Otpremnica se sačinjavanja u šest primjeraka od kojih jedan ostaje u trezoru u reginalnom centru, a jedan primjerak se dostavlja trezoru u Središnjem uredu, a četiri primjerka preuzimaocu – poreskom obvezniku“

1. Tačka 22. Uputstva se briše, dosadašnje tačke 23. i 24. postaju tačke 22. i 23.
2. Tačka 25. Uputstva postaje tačka 24. mijenja se i glasi:

“24 Izdavanje akciznih markica poreznim obveznicima vrši ovlašteno lice u regionalnom trezoru.”

1. Dosadašnje tačke Uputstva 26, 27, 28, 29, 30 i 31 postaju tačke 25, 26, 27, 28, 29 i 30.
2. Ovo Uputstvo stupa na snagu danom donošenja, a primjenjuje se od \_\_.\_\_.2023. godine i isto će biti objavljeno na internet stranici Uprave za indirektno oporezivanje.

 DIREKTOR

Broj:

Datum: \_\_\_\_\_\_\_2023.godine dr. Miro Džakula

OBRAZLOŽENJE ZA DONOŠENJE DOPUNE AKTA:

Obzirom na to da je donesen Zakon o izmjenama i dopunama Zakona o akcizama u Bosni i Hercegovini ("Službeni glasnik BiH", broj: 50/22), kao i da su donesene Izmjene i Dopune Pravilnika o primjeni Zakona o akcizama ("Službeni glasnik BiH", broj: 85/22) i Izmjene i Dopune Pravilnika o akciznim markicama za duhanske prerađevine, alkoholna pića, voćnu prirodnu rakiju, kafu i vino ("Službeni glasnik BiH", broj: 85/22) i da je stupanjem na snagu istih bilo nužno izvršiti izmjene i dopune Općih akata kojima je propisana provedba postupka izdavanja i plaćanja akcize na akcizne markice za duhanske prerađevine i kako je bilo nužno iste akte uskladiti sa Zakonom i podzakonskim aktima, bilo je neophodno provjeriti koje je to opće akte potrebno uskladiti.

Slijedom navedenog a kako je utvrđeno da je potrebno promijeniti i određene Pravilnike, Uputstva i Instrukcije, pristupilo se sačinjavanju Izmjene Uputstva o postupku podnošenja zahtjeva za štampanje, izdavanj i naplatu akciznih markica broj: 01-02-2-1629/09 od 7.7.2009. godine, 01-02-2-1629/09 od 07.07.2009. godine, 02-2-1629-4/09 od 16.12.2009. godine, 02-2-2785/10 od 16.12.2010. godine, 02-2-2326/11 od 01.12.2011. godine, 02-2-2372/12 od 03.12.2012. godine, 02-2-2486/13 od 09.12.2013. godine, 02-2- 2104/14 od 30.07.2014. godine, 02-2-2104-3/14 od 09.12.2014. godine, 02-2-2204/15 od 16.12.2015. godine, 01-02-2-1997/16 od 28.11.2016. godine, 01-02-2-2368/17 od 22.12.2017. godine, broj: 01-02-2-2176/18 od 20.11.2018. godine, broj: 01-02-2-2176-2/18 od 29.11.2018. godine i broj: 01-02-2-2465/19 od 26.12.2019. godine, 01-02-2-2646/20 od 25.12.2020. godine i 01-02-2-2596/21 od 14.12.2021. godine i njegovog usklađivanja sa donesenim Zakonom i Pravilnicima.